open-index/open-wikipedia-markdown huggingface dataset:
Unbreakable (album)

***Unbreakable*** er det femtende studioalbumet fra det tyske hard rock-bandet Scorpions, utgitt i juni 2004.

## Sporliste
# «New Generation» (Schenker, Meine) – 5:51
# «Love 'em Or Leave 'em» (Schenker, Kottak, Meine) – 4:04
# «Deep and Dark» (Jabs, Meine) – 3:39
# «Borderline» (Schenker, Meine) – 4:53
# «Blood Too Hot» (Schenker, Meine) – 4:16
# «Maybe I Maybe You» (Anoushiravan Rohani, Meine)  – 3:32
# «Someday Is Now» (Schenker, Kottak) – 3:25
# «My City My Town» (Meine) – 4:55
# «Through My Eyes» (Schenker, Meine) – 5:23
# «Can You Feel It» (Kottak, Meine) – 3:49
# «This Time» (Jabs) – 3:36
# «She Said» (Kolonovits, Meine) – 4:42
# «Remember the Good Times (Retro Garage Mix)» (Schenker, Bazilian, Meine) – 4:24

## Personell
*Klaus Meine: vokal
*Rudolf Schenker: gitarer, bakgrunnsvokal
*Matthias Jabs: gitarer, bakgrunnsvokal
*Paweł Mąciwoda: bass, bakgrunnsvokal
*James Kottak: trommer, perkusjon, bakgrunnsvokal
### Øvrige medvirkende
*Koen van Baal: keyboard 
*Ingo Powitzer: bass (gjestemusiker)
*Barry Sparks: bass (gjestemusiker)
*Ralph de Jongh: bakgrunnsvokal
*Alex Jansen: bakgrunnsvokal
*Jody's Kids Choir: sangkor

## Eksterne lenker
*
Nicci French

**Nicci French** er et pseudonym for det britiske ekteparet **Nicci Gerrard** (født 10. juni 1958) og **Sean French** (født 28. mai 1959), som skrev romaner innenfor spenningssjangeren psykologiske thrillere sammen.

## Privat
Nicci og Sean ble gift i 1990 og siden 1999 har de levd i Suffolk i East Anglia, England. Nicci har to barn, Edgar og Anna, fra hennes første ekteskap, og paret har to døtre sammen, Hadley og Molly.

## Skrivestil (som Nicci French)
Forfatterne benytter seg av selvpåførte restriksjoner: hovedfiguren er alltid en sterk og samtidig sårbar kvinne, uavhengig og sta. De benytter seg ikke av virkelige fakta, kun personlige anekdoter, møter eller reiser. De skriver vekselvis, og deretter skriver om hverandres tekster.

## Romaner som Nicci Gerrard
* *Things we knew were true* (2003)
* *Soham* (2004)
* *Simple in the Moonlight* (2006)
* *The Middle Place* (2008)
* *The Winter House* (2009)
* *Missing Persons* (2011)

## Romaner som Nicci French (utvalg)
* *Hvem drepte Natalie?*
* *Min elskede, min morder*
* *Kanalmorderen*
* *De levendes verden*
* *God natt, Miranda*
* *Å dø to ganger*
* *Datter savnet*

## Eksterne lenker
* 
* Offisiell nettsted for Nicci French hos Penguin Books
Jade Ewen

**Jade Ewen** (født 24. januar 1988 i London i Storbritannia) er en engelsk sanger og skuespiller. Hun kom på femteplass i Eurovision Song Contest 2009 med låten «It's My Time», skrevet av Andrew Lloyd Webber og Diane Warren. Lloyd Webber var selv til stede og spilte piano under fremføringen.

## TV og film
**The Bill*
**Casualty*
**Out There*
**Mr Harvey Lights Candles*
**Myths*

## Referanser


## Eksterne lenker
* 
* 
*
Olympiabakken (Kyiv)

**Olympiabakken** var en hoppbakke i Kyiv i Ukraina, med K-punkt 80 meter. Hoppbakken lå i direkte tilknytning til Olympiastadion, som var arena for flere av fotballkampene under sommer-OL i Moskva i 1980, og dette ga senere navn til både hovedstadionet og hoppbakken. Olympiabakken ble bygd mellom 1966 og 1968, og modernisert i 1979. Den var spesiell fordi ovarennet i bakken ikke ble holdt oppe av et massivt tårn, men av barduner fra to stolper, en på hver side av bakken. Hoppbakken ble imidlertid ikke vedlikeholdt, og forfallet gjorde den etter hvert ikke bare ubrukelig for hoppere, men også til en fare for besøkende. Den hadde også utdatert bakkeprofil. Olympiabakken ble revet i 2003.

Det finnes ønsker om å bygge opp igjen Olympiabakken, men dårlig økonomi hindrer foreløpig dette. Ukrainas hovedanlegg for skihopping ligger i dag i turistbyen Vorokhta i Karpatene, der den største hoppbakken har K-punkt 90 meter.

## Kilder/eksterne lenker
*Skisprungschanzen-Archiv: Kyiv (besøkt 7. november 2015)
*Interestnyj Kyiv: Kievskij tramplin (om Olympiabakken, russisk)
The Gideons International in Norway

**The Gideons International in Norway** er en tverrkirkelig organisasjon som har som formål å vinne mennesker for Gud. De gjør dette på tre måter. Først gjennom et fellesskap som hjelper hverandre i troen, dernest gjennom personlig evangelistisk livsførsel, og til slutt gjennom å dele ut og distribuere bibler og nytestamenter.  For å bli medlem i Norsk Gideon må man være mann, kristen, og handelsreisende, leder eller fagkvalifisert.

## Bakgrunn i USA
Organisasjonen ble startet i USA i 1899 av tre handelsreisende. I 1908 begynte de å gi ut Det nye testamente til institusjoner som fengsler, skoler og sykehus og som en personlig gave til skoleelever.

Navnet Gideon er hentet fra Det gamle testamente. Der var Gideon en mann som var vilig til å lytte og tjene Gud, beskrevet i Dommernes bok 6:8 som en djerv kriger.  
## Virke i Norge
Organisasjonen kom til Norge i 1930 under navnet Handelsreisendes Kristelige Forening (HKF). Senere er navnet blitt endret en rekke ganger, til blant annet Norsk Gideon. Siden 2021 har organisasjonen hatt navnet The Gideons International in Norway, men er fortsatt mest kjent som Norsk Gideon.

Norsk Gideon deler i hovedsak ut en bibelutgave bestående av Det nye testamente og Salmenes bok. Trykking av bibler og nytestamenter finansieres gjennom en kombinasjon av frivillige gaver fra medlemmene og støttespillere, ofringer og kollekter fra kirker og forsamlinger, og testamentariske gaver.

Fram mot 2021 delte Norsk Gideon ut rundt 10 000–15 000 bøker hvert år til norske skoleelever i samarbeid med skoler. Etter en anbefaling fra Utdanningsdepartementet   har Gideon funnet andre måter å nå ungdom med evangeliet. Norsk Gideon deler også ut bibler til hoteller og overnattingssteder, fengsler, sykehus og helseinstitusjoner, og skoler og universiteter.

## Referanser

## Eksterne lenker
*
Aschehoug (andre betydninger)

**Aschehoug** kan på norsk blant annet henvise til

* Aschehoug, et norsk forlag
* Aschehoug (slekt), en norsk slekt
* Tano Aschehoug, et tidligere forlag som nå er en del av Universitetsforlaget
* Dina Aschehoug, norsk malerinne
* Thorkild Aschehoug, norsk prest
* Torkel Halvorsen Aschehoug, jusprofessor ved Universitetet i Kristiania
Pure Instinct

***Pure Instinct*** er det 13. studioalbumet fra det tyske hard rock-bandet Scorpions, utgitt i mai 1996.

## Sporliste
# «Wild Child» – 4:19
# «But the Best for You» (Meine) – 5:26
# «Does Anyone Know» (Meine) – 6:03
# «Stone in My Shoe» – 4:42
# «Soul Behind the Face»  – 4:14
# «Oh Girl (I Wanna Be With You)»  – 3:56
# «When You Came Into My Life» (Meine, Schenker, Titiek Puspa, James F. Sundah) – 5:17
# «Where the River Flows»  – 4:16
# «Time Will Call Your Name»  – 3:21
# «You And I» (Meine) – 6:22
# «Are You the One?»  – 3:15

## Besetning
*Klaus Meine – vokal
*Rudolf Schenker – gitar, bakgrunnsvokal
*Matthias Jabs – gitar, bakgrunnsvokal
*Ralph Rieckermann – bass, bakgrunnsvokal
*Curt Cress – trommer, perkusjon

## Eksterne lenker
*
Polen under Sommer-OL 1924

**Polen under Sommer-OL 1924**. 75 sportsutøvere fra Polen deltok i ni sporter under Sommer-OL 1924 i Paris. Polen kom på 22.-plass med en sølv- og en bronsemedalje.  

## Medaljer

## Medaljevinnerne

   
## Eksterne lenker
* Resultater og profilside  på sports-reference.com
Golubac

**Golubac** (serbisk: Голубац) er en by og en kommune (opština) ved Donaus høyre bredd i det nordøstlige serbiske distriktet Braničevo, ved grensen til Romania. Navnet er avledet av *golub*, serbisk for due. 

Kommunens nordlige grense er et 52 kilometer langt avsnitt av Donau. Nabokommunene er Majdanpek i øst, Kučevo i sør og Veliko Gradište i vest.  

## Landsbyer og steder i kommunen

## Historie
:*Hovedartikkel om festningens historie:* Golubac festning
Byen Golubac ble sannsynligvis grunnlagt av Ungarn i det 13. århundret. Dagens bysentrum med havnen, ligger ca. 4 kilometer vest for festningen. Før selve festningen ble oppført var det på stedet en romersk bosetting kalt Columbaria. Festningen er mest sannsynlig grunnlagt i det 14. århundret. Gjennom hele middelalderen, var festningen åsted for en rekke slag, særlig mellom det osmanske riket og det ungarske kongedømmet. Festningen og dermed byen skiftet herredømme en rekke ganger mellom tyrkere, ungarere, serbere og østerrikere. I 1867 ble festningen endelig overdratt til den serbiske knez Mihailo Obrenović III. 

## Turisme
Festningen Golubac hører til de best bevarte i hele Serbia. I tillegg til denne finnes av attraksjoner den store Nasjonalparken Đerdap. Parken begynner ved Golubac og ender ved Tekija i nærheten av demningen og vannkraftverket Đerdap I. Byen Golubac befinner seg ved inngangen til Jernporten, et av de mest karakteristiske landskaper langs Donau.

## Referanser


## Eksterne lenker
*
British Steel

***British Steel*** er det sjette studioalbumet til det britiske heavy metal-bandet Judas Priest.

Musikkalbumet ble utgitt 14. april 1980 på Epic Records. Det ble gjenutgitt i 2001 med to bonusspor. Sporene «Breaking the Law», «United», og «Living After Midnight» ble utgitt som singler. Albumet nådde 34.-plass på den amerikanske Billboard 200-lista.

## Sporliste
Alle spor av  Rob Halford, K.K. Downing og Glenn Tipton
;Britiske utgaver
# «Rapid Fire» – 4:08
# «Metal Gods» – 4:00
# «Breaking the Law» – 2:35
# «Grinder» – 3:58
# «United» – 3:35
# «You Don't Have to Be Old to Be Wise» – 5:04
# «Living After Midnight» – 3:31
# «The Rage» – 4:44
# «Steeler» – 4:30

;USA-utgaver
# «Breaking the Law» – 2:35
# «Rapid Fire» – 4:08
# «Metal Gods» – 4:00
# «Grinder» – 3:58
# «United» – 3:35
# «Living After Midnight» – 3:31
# «You Don't Have to Be Old to Be Wise» – 5:04
# «The Rage» – 4:44
# «Steeler»" – 4:30

;2001 bonusspor
#«Red, White & Blue» – 3:42
# «Grinder» (Live) – 4:49

## Personell
*Rob Halford – Vokal
*K.K. Downing – Gitar
*Glenn Tipton – Gitar
*Ian Hill – Bassgitar
*Dave Holland – Slagverk

## Eksterne lenker
*
Johnston McCulley

**Johnston McCulley** (født 2. februar 1883 i Illinois i USA, død 23. november 1958) var en amerikansk forfatter, kjent som skaperen av figuren Zorro (opprinnelig Señor Zorro / El Zorro). 

McCulley skrev over 50 romaner, hundretalls noveller og et stort antall film- og TV-manus. Zorro ble for første gang utgitt i det amerikanske heftet *[[All-Story Weekly]]* 9. august 1919. Han skapte også figurene *Black Star* (først 1916) og *The Crimson Clown* (først 1926).

## Referanser


## Eksterne lenker
* 
*
VM i bandy 2009

**Bandy-VM 2009** ble arrangert i Sverige mellom 15. og 25. januar. Det var det 28. verdensmesterskapet i bandy. Seks lag i A-gruppen der det først ble spilt en enkeltserie der alle lagene møttes en gang og de fire første lagene gikk til semifinale. Sverige ble verdensmestre etter å ha slått Russland 6-1 i finalen.

## Resultat

 
## Tabell

### Semifinaler

### Finaler

## Medaljer

## Kilder
* World Championships 2008/09 bandysidan.nu, besøkt 7. august 2018
Guldbergs salmebok

***Psalme-Bog eller En Samling af gamle og nye Psalmer*** (Guldbergs salmebok) er ei salmebok som ble utviklet av biskop Ludvig Harboe og Ove Høegh-Guldberg og autorisert i 1778.

## Bakgrunn
Den danske statsministeren Ove Høegh-Guldberg oppnevnte i kongens navn (Christian VII) en tomannskommisjon, bestående av selg selv og biskopen på Sjælland, Ludvig Harboe, som skulle utvikle ei ny salmebok. De ønsket å modernisere Kingos salmebok, først og fremst ved å renske ut de salmene som ikke hadde den nødvendige *«riktighet, verdighet og styrke»* eller hadde for svak poesi. For å erstatte salmene de ville ta ut av den autoriserte salmeboka, fikk Birgitte Cathrine Boye kongelig pengestøtte for å skrive og oversette salmer.

## «En Samling af gamle og nye Psalmer»
Salmeboka har 438 salmer som er hentet fra disse kildenee:
*32 fra Thomissøns salmebok 
*101 fra Kingos salmebok
*144 fra Erik Pontoppidans salmebok
*161 nye salmer, av disse var 24 fra Tyskland, 133 fra Danmark og 2 fra Norge.

124 av de 133 nye danske salmene i boka er skrevet av Birgitte Cathrine Boye. De to norske er skrevet av Johan Vibe. Boye oversatte også salmer, slik at i alt 146, en tredel av salmene, kan knyttes til henne.

## Redaksjon og autorisasjon
Boka er ordnet etter kirkeåret, med utvalgte salmer for hver søndag og ellers salmer for andre kirkelige handlinger.  Videre har boka noen morgen- og kveldssalmer og mot slutten hele 38 salmer med Jesu lidelse som tema.

Guldbergs salmebok introduserte noen pietistiske salmer fra Pontoppidans salmebok til bruk i norske menigheter. Ved Niels Schiørrings koralbok til Guldbergs salmebok kom noen nye salmemelodier i bruk.

Salmeboka kom ut første gang i 1778 og ble trykt i nye opplag i årene som fulgte.  Den ble autorisert og tatt i bruk i København i 1781 og i byene i 1783, – men så ble den mektige statsminister Guldberg styrtet, og innføring av salmeboka i landsdistriktene ble utsatt. Boka fikk seinere større utbredelse i Norge enn i Danmark, og da Norge fikk sitt eget styre i 1814, ble boka ei av tre autoriserte salmebøker i Norge – ved siden av Kingos salmebok og Evangelisk-christelig Psalmebog.

## Kilder
*Paul Emil Rynning (1954): *Salmediktingi i Noreg* Det norske Samlaget
**Kristen sang og musikk* Runa forlag 1962
Henny

**Henny** er et kvinnenavn med flere mulig opprinnelser. Det kan være:
* dannet som en kjæleform av *[[Henna]]*, som kan ha opprinnelse som en kortform av navn som begynner på *Hen-* eller være en variant av *[[Hanna]]* eller en kortform av *[[Helena]]*.
* en nederlandsk feminin form av *[[Henrik]]*.

*Henny* kan også være et nederlandsk mannsnavn, en kjæleform av *[[Henrik]]*, men dette er sjeldent.

*Henny* har norsk navnedag 22. mai og *Henný* har færøysk navnedag samme dato.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Henny Skjønberg (1886–1973), norsk skuespiller
* Henny Moan (1936–2024), norsk skuespiller
* Henny Lie (f. 1945), norsk bildekunstner
*Henny Ella Reistad (f. 1999), norsk håndballspiller

## Referanser


## Eksterne lenker
*
All-Story Weekly

**All-Story Weekly** (opprinnelig **All-Story Magazine**) var et amerikansk pulphefte som for første gang ble utgitt 1. januar 1905. Det ble fra da, og i 9 år fremover, utgitt ett nummer hver måned. Deretter ble det bestemt at bladet skulle utgis en gang i uka, og skiftet da navn til *All-Story Weekly.* 17. juli 1920 kom siste nummer, og bladet var fra da historie.

*All-Story Weekly* ga 9. august 1919 ut et nummer med Zorro (skapt av Johnston McCulley), noe som viste seg å gjøre Zorro kjent.
John T. Stuart

**John Todd Stuart** (født 10. november 1807, død 23. november 1885) var en amerikansk advokat og politiker. Han representerte Whig-partiet i Representantenes hus fra 1839 til 1843, og som demokrat fra 1863 til 1865. 

Han ble kjent med Abraham Lincoln under Black Hawk-krigen i 1832, da Stuart selv var major. Stuart praktiserte som advokat fra 1828, og jobbet sammen med Lincoln mellom 1837 og 1841, etter at Stuart hadde sittet i Illinois' lovgivende forsamling i én periode. Stuart var delstatssenator fra 1848 til 1852, og stilte til valg som Constitutional Unions guvernørkandidat i Illinois i 1860, men ble ikke valgt.

Stuart var søskenbarn av Mary Todd Lincoln, og besøkte Det hvite hus jevnlig etter han ble valgt inn i Kongressen i 1862, selv om Stuart var en demokrat. Han tapte mot republikaneren Shelby Moore Cullom da han prøve å stille til gjenvalg i 1864, og jobbet deretter som advokat i Springfield igjen. 

## Referanser


## Eksterne lenker
* 
* 
*  John T. Stuart på *Find A Grave*
Christoph Stephan

**Christoph Stephan** (født 12. januar 1986 i Rudolstadt) er en tysk tidligere skiskytter.

Han debuterte i verdenscupen i 2006 i Kontiolax, der han ble nr. 56 på sprinten. Sine første poeng tok han i mars 2007 ved å bli nummer 16 på 20 km i Lahtis. En uke senere, under verdenscuparrangementet i Oslo, ble han nr. 11 på 20 km. 

Den første topp 10-plasseringen kom på Stephans fødselsdag i 2008, da han ble nummer 8 på sprinten i Ruhpolding. I begynnelsen av sesongen 2008/09 forbedret han besteresultatet til en 7.-plass i jaktstarten i Östersund. 

Karrierens høydepunkt kom 25. januar 2009 på fellesstarten i Antholz, der han gikk til topps i jaktstarten etter et spennende spurtoppgjør der hele åtte løpere var involvert. Han vant knepent foran østerrikeren Dominik Landertinger.

## Eksterne lenker
* 
* Christoph Stephans hjemmeside
Fjellblom Idrettslag

**Fjellblom idrettslag** ble stiftet i 1925. Gjennom tidene har mange gode skiløpere vokst opp her. Fjellblom IL har sin hjemmebane på Åsvang i Vang kommune i Oppland fylke. Fjellblom IL har milevis med skiløyper på vinteren. I tillegg til at det er mange turløyper i nærområdet, som alle henger sammen, er det også en lysøype på drøyt 2&nbsp;km der det er gode muligheter for å gå både klassisk og skøyting døgnet rundt. Utover i sesongen blir det preparert turløyper så å si helt til skistedet Beitostølen i Øystre Slidre kommune.

Hvert år, nærmere bestemt skjærtorsdag, blir det arrangert et turrenn som har start på Eggeåsen skistadion i Vestre Slidre kommune, og ender på Åsvang. Dette rennet heter Slettefjellrennet, oppkalt etter fjellet det går på, og er rundt 20&nbsp;km langt. Turrennet er preget av god utsikt utover store deler av Vang kommune (Oppland).

## Eksterne lenker
* Fjellbom ILs hjemmeside
* Løypenettet til Fjellblom IL
Jan Moslet

**Jan Olav Moslet** (1933–2025) var en norsk gårdbruker og politiker (KrF).

Moslet satt fem perioder i Ringsaker kommunestyre, fire perioder i Hedmark fylkesting (blant annet som gruppeleder), vært leder i Hedmark KrF og sittet i partiets sentralstyre. Han var også vært Hedmark KrFs førstekandidat til stortingsvalget 1989.

Moslet har fem barn, deriblant Håkon Moslet.

## Referanser
Calexico

:*For bandet med samme navn, se [[Calexico (band)]].*

**Calexico** er en by i Imperial County i California i USA, med et innbyggertall på 32&nbsp;600 (2005). Byen ligger ved grensa til Mexico, rundt 200&nbsp;km øst for San Diego og 110&nbsp;km vest for Yuma. Navnet Calexico er et teleskopord, sammensatt av California «Cal~» og Mexico «~exico», i likhet med nabobyen Mexicali på andre sida av grensa.

Calexico ble grunnlagt i 1899 som en teltby for *Imperial Land Company*. Den fikk bystatus i 1908. De første bosetterne var meksikanere, og særlig etter den meksikanske revolusjon i 1910 slo mange meksikanske flyktninger seg ned i Imperial Valley. Byen har senere vokst, hovedsakelig grunnet betydningen som grenseby, men også på grunn av de omkringliggende jordbruksområdene, som gir et viktig bidrag til byens økonomiske fundament. Byen har i dag en av de høyeste andelene av meksikanske innbyggere i USA (rundt 90&nbsp;%).

Calexicos strategiske beliggenhet gjør byen til et knutepunkt for trafikk mellom Mexicos sentrale deler og de store byene langs USAs vestkyst og Canada. Over  mennesker passerer gjennom Calexico hver dag.

## Referanser


## Eksterne lenker
*
Fenylgruppen

I organisk kjemi, er **fenylgruppen** eller **fenylringen** en funksjonell gruppe med formelen –C6H5. Hvor seks karbonatomer er arrangert som en syklisk ringstruktur. Denne hydrofobe, stabile og aromatiske hydrokarbonsubstansen finnes i mange organiske forbindelser.
Alberta Ski Jump Area

**Alberta Ski Jump Area** er et skihoppanlegg i Calgary i Canada. Anlegget, som består av fem hoppbakker, er en del av Canada Olympic Park, og var arena for skihopping under OL i Calgary i 1988. Det ble også brukt under junior-VM 1997. Ved begge mesterskapene ble langrennsøvelsene holdt i Canmore.

Hoppanlegget ble bygd i 1985 og består av fem hoppbakker med størrelse K114 (HS122), K89 (HS95), K63 (HS67), K38 og K13. Siden skihopping er en liten idrett i Canada, har hoppbakkene i Calgary blitt lite brukt til internasjonale konkurranser etter OL. Foruten junior-VM har kun noen få kontinentalcuprenn blitt arrangert der etter OL, og den største bakken er ikke lenger homologert (sertifisert) av FIS. Bakkene brukes imidlertid av skiklubben Altius Nordic Ski Club. Alle hoppbakkene unntatt den største har i dag plastmatter, slik at de også kan brukes sommerstid.

Bakkerekord i K114-bakken er 125 meter, satt av Jason Myslicki (Canada). I K89-bakken er bakkerekorden (på plast) 104,5 meter, satt av Isak Grimholm (Sverige) i kontinentalcupen 22. september 2002. I K63-bakken er bakkerekorden 71 meter, satt av Andrew Osadetz (Canada).

## Viktige renn

## Eksterne lenker
* 
* Skisprungschanzen-Archiv: Calgary (Olympic Park)
* Canada Olympic Development Association
* Altius Nordic Ski Club
Moment of Glory

***Moment of Glory*** er et konsertalbum fra det tyske hard rock-bandet Scorpions, utgitt i august 2000. Albumet inneholder okestetrerte versjoner av noen av bandets mest kjente sanger, samt andre utvalgte låter. Berlinfilharmonien er dirigert av Christian Kolonovits.  

## Sporliste
# «Hurricane 2000» – 6:04 (versjon av «Rock You Like a Hurricane»)
# «Moment of Glory» – 5:08
# «Send Me an Angel» – 6:19
# «Wind of Change» – 7:36
# «Crossfire» (Instrumental) – 6:47
# «Deadly Sting Suite» (Instrumental) – 7:22
# «Here in My Heart» – 4:20
# «Still Loving You» – 7:28
# «Big City Nights» – 4:37
# «Lady Starlight» – 5:32

## Personell
*Klaus Meine – vokal
*Matthias Jabs – gitar, bakgrunnsvokal
*Rudolf Schenker – gitar, bakgrunnsvokal
*Ralph Rieckermann – bass, bakgrunnsvokal
*James Kottak – trommer, perkusjon
**Berlinfilharmonien
**Gjestemusikere**
*Lyn Liechty – vokalist på «Here in My Heart»
*Ray Wilson – vokalist på «Big City Nights»
*Zucchero – vokalist på «Send Me An Angel»

## Eksterne lenker
*
Liste over norske mesterlag i kvinnefotball

Denne siden fokuserer på medlemmene av de landslag som vant et internasjonalt mesterskap i fotball for kvinner.

## EM

### [[EM i fotball for kvinner 1987|EM 1987]]
Hovedtrener:  Erling Hokstad

### [[EM i fotball for kvinner 1993|EM 1993]]
Hovedtrener:  Even Pellerud

Disse draktnumrene stemmer i forhold til finalen, men ikke fra semifinalen, da numrene varierte.

## VM
### [[VM i fotball for kvinner 1995|VM 1995]]
Hovedtrener:  Even Pellerud

## OL 2000
Hovedtrener:  Per-Mathias Høgmo

## Noter
Black Hawk-krigen

**Black Hawk-krigen** (engelsk: *Black Hawk War*) ble utkjempet i 1832, som et ledd i Indianerkrigene i USA. Kamphandlingene foregikk i Illinois og Michigan, og kostet i mellom 510 og 670 mennesker livet. Krigen ble oppkalt etter indianerhøvdingen Black Hawk, som ledet stammene sauk, fox og kickapoo mot militære fra United States Army og militsen i Illinois.

Kjente personer som var involverte i kamphandlingene var Abraham Lincoln, John T. Stuart, Zachary Taylor, Jefferson Davis; alle fremtidige politikere, hvorav Lincoln og Taylor ble presidenter, mens Davis ble sørstatspresident. Dessuten var fire fremtidige Illinois-guvernører og sju senatorer med i krigen.

## Eksterne lenker
* 
* Black Hawk War of 1832
Point of Entry

***Point of Entry*** er det syvende studioalbumet til det britiske heavy metal-bandet Judas Priest.

Musikkalbumet ble utgitt av Columbia Records/CBS Records 26. februar 1981. Sporene «Heading Out to the Highway», «Don't Go» og «Hot Rockin'» ble gitt ut som singler, og det ble laget musikkvideoer til sporene. Albumet ble gjenutgitt i 2001 med to bonusspor, en konsertversjon av «Desert Plains» og «Thunder Road». Det ble laget forskjellige omslag for USA og Europa, både på originalutgivelsene og gjenutgivelsene.

## Sporliste
Alle spor skrevet av Rob Halford, K.K. Downing og Glenn Tipton hvor annet ikke er oppgitt.
# «Heading Out to the Highway» – 3:47
# «Don't Go» – 3:18
# «Hot Rockin'» – 3:17
# «Turning Circles» – 3:42
# «Desert Plains» – 4:36
# «Solar Angels» – 4:04
# «You Say Yes» – 3:29
# «All the Way» – 3:42
# «Troubleshooter» – 4:00
# «On the Run» – 3:47

;2001 Bonusspor
#«Thunder Road» (Halford, Tipton) – 5:12
# «Desert Plains» (konsertopptak) – 5:03

## Personell
*Rob Halford: Vokal
*K.K. Downing: Gitar
*Glenn Tipton: Gitar
*Ian Hill: Bassgitar
*Dave Holland: Slagverk

## Eksterne lenker
*
Vektor (molekulærbiologi)

I molekylærbiologien er en **vektor** et kunstig fremstilt DNA-molekyl som benyttes for å overføre genetisk materiale inn i en celle. De fire hovedtypene av vektorer er plasmider, bakteriofager og andre virus, kosmider og kunstige kromosomer. Felles for alle menneskelig framstilte vektorer er et origin (startsted) for replikason, et multippelt kloningssted og en markør for seleksjon.

Formålet med å overføre genetisk informasjon til en celle er typisk å formere genet ved hjelp av cellens naturlige celledeling, eller å få cellen til å uttrykke proteinet som genet koder for. Dersom formålet er å uttrykke et protein, brukes en vektor spesielt tilpasset dette. Uttrykkingsvektorer inneholder en promotersekvens som er nødvendig for at genet skal bli transkribert.

Prosessen der en celle tar opp DNA kalles transformasjon. Når dette skjer i form av en kunstig vektor, kalles det ofte transfeksjon. I tilfellet av virale vektorer kalles prosessen også transduksjon.
Agnes Steineger

**Agnes Steineger** (1863–1965) var en norsk maler. Hennes foreldre var Petter Starner Steineger, som var kjøpmann i Bergen, og Ingeborg Katharina Hess. Agnes var en yngre søster til zoologen Leonhard Hess Stejneger. 

Årene mellom seks og elleve tilbrakte hun i Tyrol. Moren døde da hun av 12 år gammel, og samme året  gikk hun på internatskole i Sunnfjord. Hun gikk i malelære hos Anders Monsen Askevold i Bergen, og senere hos Marcus Grønvold og Bertha Wegmann i München. Hun debuterte med maleriet *Markblomster* i Bergen Kunstforening 1883. Studerte ved Académie Colarossi i 1886 og var på representert på Salonen i Paris 1887 og 1888, samt Verdensutstillingen i Paris 1889. Hovedsakelig bosatt i Italia 1902–1914. Hennes mest kjente verk er *Selvportrett* fra 1895, som er i Bergen Kunstmuseum.

## Teosof og antroposof
I 1901 kom hun i berøring med teosofien, og hun var blant de første medlemmer av Teosofisk Samfunn i Kristiania. Men hun traff Rudolf Steiner først i 1908. I 1914 ledet hun en antroposofisk gruppe i Firenze. Hun dro til Goetheanum i Sveits og deltok sammen med flere nordmenn i virksomheten med bygging og utsmykking av det første Goetheanum. Hun spilte også klaver til eurytmi. 

## 102 år
Etter oppholdet i Sveits flyttet hun til Norge og Bergen, og hun var aktiv i Bergensgruppen i Antroposofisk Selskap helt fram til hun var hundre år gammel. Agnes var venninne av maleren Frida Hoeck Rusti som var født i 1861, og sammen feiret de sine 102 og 100 år. Agnes Steineger døde 102 år gammel.

## Referanser


## Eksterne lenker
* Libra 1989-1, Fra antropsofiens første tid i Norge, av Terje Christensen  
* Biografi på tysk
Svegatjørn–Rådal

**Svegatjørn–Rådal** er en motorveistrekning på E39 i Vestland. Den nye veistrekningen går mellom Svegatjørn i Os i Bjørnafjorden kommune og Nordåsl i Fana bydel i Bergen kommune. Traseen ligger vest for både Vinddalsvatnet og Kalandsvatnet. Utbyggingen startet i 2015 og ble åpnet 31. oktober 2022. 

Prosjektet omfatter totalt 18&nbsp;000 meter med ny vei: 16&nbsp;250 meter ny firefelts motorvei på E39, og 1300 meter ny fylkesveg med gang- og sykkelvei. Størstedelen av veien blir lagt i tunnel. Veien skal erstatte strekningen mellom Nesttun og Svegatjørn på dagens E39, og dermed vil europaveien flyttes til denne nye veien som også skal være stamveg mellom Bergen og Os. Dette vil korte ned reisetiden fra Bergen til Halhjem fra 40 til 20 minutter, mens Bergen–Os reduseres fra 30 til 17 minutter. 

Kostnaden for utbyggingen er beregnet til 8,9 milliarder 2022-kroner og vil bli finansiert med bompenger (40 prosent) og statlige bevilgninger (60 prosent). Strekningen er omtalt i Nasjonal transportplan 2010–2019.

## Strekningen
:* Rådal (Bergen)–Svegatjørn (Bjørnafjorden) (16,3 km)
*  Nordås → til Lagunen Storsenter (E39 tar av fra Fritz C. Riebers vei, felles trasé med riksvei 580 til Råtunnelen.)
* Råtunnelen
* Søråstunnelen Del av , kun nordover. 
*  Rådalskrysset → til 
* Lyshorntunnelen (9,3 km)
* Endelausmarka → til Lyse kloster (E39 fortsetter på samme strekning rett framover.)  
* Skogafjellstunnelen (1,5 km)
* Svegatjørn → til Osøyro (E39 fortsetter på samme strekning rett framover).
:* Svegatjørn

## Referanser


## Eksterne lenker
* Prosjektside på Statens vegvesens nettsider
Georg Mohr

**Jørgen Mohr** (latiniseret som **Georg(ius) Mohr**, født 1640 i København, død 1697 i Kieslingswalde i Tyskland)  var en dansk matematiker.  Han har fått æren av å være den første som viste at Euklids geometriske konstruksjoner kan utføres med passer alene, uten bruk av linjal.  Etternavnet opptrer også på formen Morenthal, etter faren David Morenthal. 

Georg lærte matematikk av foreldrene, men det er ikke kjent om han studerte ved universitetet i København. I 1662 reiste han til Nederland for å studere ved universitetet i Leiden under Huygens og Spinoza.   Han foretok også studiereiser til Frankrike og England.  Mohr var lite kjent som matematiker i samtiden, selv om han korresponderte med en rekke matematikere.  Leibniz mottok et arbeid fra Mohr om rotutdragning.

I 1672 deltok han i krigen mellom Nederland og Frankrike og satt en periode som krigsfange på fransk side.   Han var hjemme igjen i Danmark omkring 1681 og ble der tilbudt en stilling av kong Christian V innenfor skipsbygging.  Han avslo imidlertid denne og reiste tilbake til Nederland i 1687.  Samme år giftet han seg, og han fikk en sønn født omkring 1692.

Sammen med familien reiste Mohr i 1695 til Kieslingswalde i Tyskland for å arbeide for matematikeren 
Tschirnhaus, som han hadde møtt ved flere anledninger tidligere, både i Nederland, Frankrike og England.   
 
Hovedverket til Mohr er*Euclides Danicus* som ble utgitt i Amsterdam i 1672.  I denne viser Mohn at samtlige geometriske konstruksjoner i de seks første bindene av ''Elementer'' av Euklid kan utføres med passer alene, uten bruk av linjal.  Boka ble total neglisjert i over 250 år, og æren for å vise at linjalen er et overflødig hjelpemiddel gikk i mellomtiden til italieneren Lorenzo Mascheroni, som på uavhengig grunnlag beviste setningen i 1797.  Etter gjenoppdagelsen av “Euclides Danicus” bruker en gjerne betegnelsen “Mohr-Mascheronis” setning .

Det var den danske studenten Viktor Beck som i 1927 gjenoppdaget en hollandsk versjon av *Euclides Danicus* i et antikvariat i København. Han var ikke selv i stand til å lese boka, men brakte den til professor Johannes Hjelmslev, som forstod viktigheten av innholdet.  I ettertid har en kunnet fastslå at eksemplar av boka også finnes i Det Kongelige Bibliotek i København, uten at innholdet har vært kjent.  

En annen bok av Mohr som er kjent i dag er "Compendium Euclides Curiosi", som omhandler geometriske konstruksjoner der passeren er forutsatt å ha en fast åpning.  En nederlandsk utgave er trykt i 1673, en engelsk utgave i 1677.

Mohr har gitt navn til Georg Mohr-konkurransen, en årlig matematikk-konkurranse for gymnaselever i Danmark.

## Referanser


## Litteratur
* Carl B. Boyer: "A history of mathematics", Princeton University Press, Princeton 1985, ISBN 0-691-02391-3

## Eksterne lenker
* MathWorld Mascheroni Construction
* Georg Mohr-konkurransen
Ski Idrettslag

**Ski Idrettslag** (stiftet 19. februar 1919) er et norsk idrettslag fra Ski kommune i Akershus, som driver med fotball, friidrett, håndball, innebandy, ishockey, tennis og turn. Klubbens hjemmebane er Ski idrettspark.

## Fotball
A-laget i fotball spiller i 2024 i 6. divisjon.

### Tabell

## Håndball

Klubben har en av Follos største håndballavdelinger, hvor A-laget for menn spiller i 3. divisjon i 2018/19.

## Ishockey

**[https://www.skihockey.no Ski IL Ishockey]** ble grunnlagt i 1958, da hockey ble tatt opp i programmet til Ski IL på årsmøtet. Det har hele tiden vært et A-lag i Ski IL Ishockey, men i 2020 ble **[https://skihockeyelite.no/ Ski  ishockey Elite]** skilt ut som egen organisasjon for å fristille bredde og elite økonomisk. Alle breddelagene og Elite spiller hjemmekampene sine i Ski Ishall som stod ferdig i 1987. 
Klubbens ishockeyavdeling har et A-lag i 1. divisjon (nå egen selvstendig org. enhet som Ski Hockey Elite). Ski IL Ishockey har i dag lag fra U7 til U16, U18, 5.div og Farmers for gutter og JU9, JU11, JU13 og JU16 -jentelag.

I 2024 er U15, U16 og JU16 kalifisert for forbundscup (uoffisielt NM)

Ski har vært i øvre halvdel av 1. divisjon på 2000-tallet, men rykket ned i 2005. Men rykket opp igjen i 2023 til 
1. divisjon ishockey for menn etter at Comet Halden fikk ta over Fjordkraftligaenplassen til Manglerud Star som måtte spille i 2. divisjon. Som gjorde at plassen i 1. divisjon ble ledig.

### Tabellen (2024/25)

## Kjente utøvere
*Christina Vukicevic Demidov, friidrett
*Martin Andresen, fotball
*Trine Hattestad, friidrett
*Tormod Lislerud, friidrett
*Stein Bjørlo, friidrett
*Jan Arne Pedersen, boksing
*Inge Hansen, håndball
*Jon Reinertsen, håndball
*Gunnar Pettersen, håndball
*Sondre Guttormsen, friidrett

## Referanser


## Eksterne lenker
* 
* Ski Friidrett
* Ski Hockey
* Ski Ishockey Elite
Opera buffa

**Opera buffa** (komisk opera, musikalsk komedia) betegner en operaform som oppsto i Napoli og Venezia. Tidlig på 1700-tallet ble det av og til lagt inn korte enakters mellomspill kalt intermezzo som komiske avbrudd i *[[opera seria]]*. *[[La serva padrona]]* av Giovanni Battista Pergolesi (1710–1736) er et intermezzo som fremdeles jevnlig framføres, og er et utmerket eksempel på stilen. Etter hvert ble det skrevet hele komiske operaer.

I motsetning til intermezzoet anså de aristokratiske sirkler til å begynne med *opera buffa* for å være en genre for de lavere klasser. Buffaen tok for seg folkelige og komiske temaer med røtter i commedia dell'arte og en og annen parodi på opera seria. Typisk for genren er rivalisering mellom ulike sosiale lag hvor det laveste sosiale lag tilslutt seirer. Svakheter som grådighet, gjerrighet, begjær og stolthet karikeres for å formidle et moralsk budskap. Karakteristisk for buffostilen er secco-resitativet, parlando, korte gjentatte melodifraser og samling av hele ensembelet mot slutten. Ved siden av det talenære secco-resitativet spilte sangbare melodier en stor rolle. Musikken støttet også i sterkere grad enn før opp under sangerens handlinger.

*Teatro dei Fiorentini* var det første offentlige teater hvor napolitanske operaer ble oppført. Et svært tidlig eksempel på den komiske opera i Napoli er *La Cilla* (uroppført 1706) av advokaten Michelangelo Faggioli som dediserte verket til den napolitanske justisministeren. Fra Napoli spredte *opera buffa* seg til Roma som i 1730-årene ble et sentrum for genren. 

*Opera buffa* mistet raskt sin betydning i romantikkens epoke på 1800-tallet.

## Opera buffa-komponister

* Giovanni Battista Pergolesi
* Baldassare Galuppi
* Niccolò Piccinni
* Pasquale Anfossi
* Pietro Alessandro Guglielmi
* Giovanni Paisiello
* Domenico Cimarosa
* Antonio Salieri
* Ferdinando Paër
* Vicente Martín y Soler

## Se også
* Opéra comique
* Opera

## Litteratur
* Ingrid Schraffl: *[http://www.oapen.org/search?identifier=507998 Opera buffa und Spielkultur]*. Böhlau, Wien 2014, ISBN 9783205795926.
* Grout, Donald, *A Short History of Opera*. New York, Columbia University Press, 1965.
* *Opera buffa*. *World Book Online Reference Center*. 2008.
Jugoslavia under Vinter-OL 1924

**Jugoslavia under Vinter-OL 1924**. Fire sportsutøvere fra Kongeriket av serbere, kroater og slovenere (Jugoslavia) deltok i én sport, nordiske grener, under Vinter-OL 1924 i Chamonix. Jugoslavia vant ikke noen medaljer. OL-troppen besto av fire langrennsløpere.  
  
## Medaljer

       
## Eksterne lenker
* Resultater og profilside  på sports-reference.com
New Kids on the Block

**New Kids on the Block** er en amerikansk guttegruppe som hadde stor suksess på begynnelsen av 1990-tallet, særlig med låta «Hangin' Tough».

Gruppen består av Jordan Knight og Jonathan Knight, Joey McIntyre, Donnie Wahlberg og Danny Wood.

## Diskografi
* 1986: *New Kids on the Block*
* 1988: *Hangin' Tough*
* 1989: *Merry, Merry Christmas*
* 1990: *Step by Step*
* 1990: *No More Games/The Remix Album*
* 1991: *H.I.T.S.*
* 1994: *Face the Music*
* 1999: *Greatest Hits*
* 2001: *Super Hits*
* 2008: *Greatest Hits (gjenutgivelse)*
* 2008: *The Block*

## Eksterne lenker
* 
* 
*
Screaming for Vengeance

***Screaming for Vengeance*** er det åttende studioalbumet til det britiske heavy metal-bandet Judas Priest.

Musikkalbumet ble innspilt i Ibiza Sound Studios, Ibiza, Spania, og mikset i Beejay Recording Studios og Bayshore Recording Studios i Florida. Det ble utgitt første gang 17. juli 1982 og gjenutgitt i mai 2001 med to bonusspor. Albumet nådde 11.-plass i Storbritannia og 17.-plass på den amerikanske Billboard 200-listen. Albumet solgte til gull i USA 29. oktober 1983 og dobbel platina 16. oktober 2001.

## Sporliste
Alle spor skrevet av Rob Halford, K.K. Downing og Glenn Tipton, unntatt hvor annet er nevnt.
# «The Hellion» – 0:41
# «Electric Eye» – 3:39
# «Riding on the Wind» – 3:07
# «Bloodstone» – 3:51
# «(Take These) Chains» (Bob Halligan, Jr) – 3:07
# «Pain and Pleasure» – 4:17
# «Screaming for Vengeance» – 4:43
# «You've Got Another Thing Comin'» – 5:09
# «Fever» – 5:20
# «Devil's Child» – 4:48

;2001 Bonusspor
#«Prisoner of Your Eyes» – 7:12
# «Devil's Child» (konsertopptak) – 5:02

## Personell
*Rob Halford: Vokal
*K.K. Downing: Gitar
*Glenn Tipton: Gitar
*Ian Hill: Bassgitar
*Dave Holland: Slagverk

## Eksterne lenker
*
Affektlære

**Affektlære** er en skoleretning innen barokkmusikken som omhandler klangens påvirkning på menneskets psyke. Opprinnelse til teorien lå i den greske antikkens retorikk.

I barokken forsøkte ikke komponistene å framstille sine egne følelser, men ble ansett – og anså seg selv – som håndverkere. Hovedideen var at komponisten skulle tilstrebe en gjennomgående affekt i et stykke eller sats for å unngå forvirring og kaos, og for å sikre at de oppnådde dette kunne de bruke de virkemidler som i henhold til affektlæren framkalte de ønskede «affekter» hos tilhørerne. Eksempelvis ble det postulert at en ren kvart førte til glede, stolthet og håp, mens en stigende melodi gav glede og små intervaller framkalte sorg. Tritonusfall var djevelen i musikken (*diabolus in musica*).

Doktrinen mistet sin betydning i den klassiske æra fordi komponister og teoretikere begynte å finne den i overkant mekanisk og unaturlig.

## Litteratur
* Rolf Dammann: *Der Musikbegriff im deutschen Barock.* Volk, Köln 1967
* Corinna Herr: *Medeas Zorn. Eine «starke Frau» in Opern des 17. und 18. Jahrhunderts.* Centaurus, Herbolzheim 2000, ISBN 3-8255-0299-6 (*Beiträge zur Kultur- und Sozialgeschichte der Musik* 2), (Zugleich: Bremen, Univ., Diss., 2000).
* Marin Mersenne: *Harmonie universelle, contenant la theorie er la pratique de la musique*, 1636, Paris: Sebastien Cramoisy
* Burkhard Meyer-Sickendiek: *Affektpoetik. Eine Kulturgeschichte literarischer Emotionen.* Königshausen & Neumann, Würzburg 2005, ISBN 3-8260-3065-6.
* Ulrich Michels: *dtv-Atlas zur Musik.* Bind 2: *Historischer Teil: Vom Barock bis zur Gegenwart.* Deutscher Taschenbuchverlag, München u. a. 1985, ISBN 3-423-03023-2.
* Michael Praetorius: *Syntagma Musicum*,  1615–1620
* Hans-Heinrich Unger: *Die Beziehungen zwischen Musik und Rhetorik im 16.–18. Jahrhundert.* Triltsch, Würzburg 1941 (*Musik und Geistesgeschichte* 4,  Olms, Hildesheim u. a. 2009, ISBN 978-3-487-02308-3.)

## Eksterne lenker
*Om Athanasius Kirchers ''Musurgia universalis'', 1650, Glasgow University Library
Vektor

**Vektor** kommer av latin *ve'ctor*, «bærer». Vektor kan vise til:

## I matematikk

*Vektor (matematikk) – matematisk størrelse med både lengde og retning, eller et element i et vektorrom
**Arealvektor – vektoriell framstilling av et areal
**Basisvektor – et element i en basis.
**Egenvektor – karakteristisk vektor for en matrise
**Normalvektor – vektor som står nitti grader på et annet geometrisk objekt
**Vektorfelt – vektorfunksjon definert i rommet
**Vektorrom – en matematisk struktur

## I informasjonsteknologi
*En endimensjonal tabell
*Vektorgrafikk – grafisk framstilling ved hjelp av geometriske figurer
*Vektorprosessor – mikroprosessor for håndtering av flere dataverdier samtidig

## I biologi

*Biologisk vektor – organismer som forårsaker spredning av patogen
*Vektor (biologi) – kunstig framstilt DNA-molekyl
*Pollenvektor – bærer av pollen fra pollenknapper til fruktemner, oftest et dyr (insekt mm.) eller vind.

## I litteratur
* Professor Vektor – lærer i artimantikk i Harry Potter-bøkene
Frednes

**Frednes** var en bydel i Porsgrunn, og var navnet på en tidligere herregård på Tollbodøya i Porsgrunn. Gården ble også kalt Nedre Frednes, særlig etter byggingen av gården Øvre Frednes i 1862. På eiendommen var det en tid skipsverft, skog og senere tomteområder.

Hovedbygningen på den gamle gården Frednes ble antakelig først oppført ca. 1713, av tollkontrollør Anthon Ulrik de Rohde. Gårdsanlegget var bygd som en stor en etasjes hovedbygning med fløyer og med uthusbygninger som lukket seg om en rektangulær gårdsplass. Påbyggingen av full 2. etasje ble besørget i 1865 av skipsreder Christen Knudsen (1813–1888) som hadde flyttet dit med sin familie i 1855. Herregården brant ned den 20. januar 1952 og ble ikke bygd opp igjen.

Christen Knudsen (død 1888), ektefellen Gurine (Guro) Aadnesdatter (død 1900) og deres barn, flyttet i 1862 fra Nedre Frednes til Øvre Frednes. Gården var senere eid og bebodd av deres etterkommere, som også utvidet og moderniserte bebyggelsen. Øvre Frednes ble overtatt av Porsgrunn kommune, bebyggelsen eksisterer fortsatt og er i privat eie, under navnet Villa Frednes.

Eiere av herregården Frednes etter de Rohde, var fra 1742 den kjente boksamleren, kanselliråd Carl Deichman og hans bror kammerråd Wilhelm Deichman – som antakelig utvidet bebyggelsen. Videre var den eid av Diderich von Cappelen i Skien, og deretter av hans sønn Ulrich Fredrich von Cappelen (1770–1822) som flyttet dit med sin familie og bodde der til sin død. Gården var barndomshjemmet til bl.a. Nicolai Benjamin Cappelen, Ulrik Frederik Cappelen, Benedicte Cappelen og Jørgen Wright Cappelen. 

Gården ble i 1822 kjøpt av skipsfører Mogens Thrane, og senere av tollkasserer Georg N. Crøger som i 1854 solgte den til skipsreder Christen Knudsen (far til statsminister Gunnar Knudsen). Etter Christen Knudsen ble gården eid av hans eldste sønn, skipsreder og stortingsrepresentant (Høyre) Jørgen Christian Knudsen (1843–1923) og deretter av dennes sønn Christen Knudsen (1873), som var stortingsrepresentant for Høyre og senere fylkesfører i Telemark for Nasjonal Samling (NS), NS-utnevnt fylkesmann i Telemark under andre verdenskrig og far til Vidkun Quislings sekretær Harald Franklin Knudsen. 

## Litteratur
*Finn C. Knudsen: Eidanger – Porsgrunn, Porsgrunn 1932, side 183-191
* Ellen Wessel og Lulli Knudsen: *[http://urn.nb.no/URN:NBN:no-nb_digibok_2011111708018 Våre besteforeldre Guro og Christen Knudsen – deres barn og barnebarn]*, Oslo 1929. Opptrykk 1999, side 143-145
*Harald Bache Bystrøm: Gatelangs i Porsgrunn, Porsgrunn 1993 side 133-137

## Referanser
Odinfeltet

**Odinfeltet** er et gassfelt som ligger i blokk 30/10 på norsk kontinentalsokkel i Nordsjøen. Feltet ble oppdaget av Esso med boreriggen *Drillmaster* 28. mars i 1974.
Odinfeltet er en geologisk del av Friggfeltet og ligger 26 kilometer nordøst for Frigg. Gassen som ble utvunnet ble transportert i rørledning til TCP2 plattformen på Friggfeltet. Der ble gassen behandlet før den ble transportert i Frigg-rørledningene til St. Fergus i Skottland. Gassen ble solgt til British Gas.

## Konsesjonen
Blokken ble tildelt i andre konsesjonsrunde i 1969 og utvinningstillatelsen fikk nummer PL030. 
Esso var rettighetshaver (100 prosent) på Odinfeltet.  Odin produserte gass i ti år mellom 1984 og 1994.

## Eksterne lenker
* www.kulturminne-frigg.no om Odinfeltet 
* Søkbar digitalkopi av ''Odinutbyggingen'' (informasjonshefte fra Esso Norge 1985)
Latvia under Vinter-OL 1924

**Latvia under Vinter-OL 1924**. To sportsutøvere fra Latvia deltok i to sporter under Vinter-OL 1924 i Chamonix. Latvia var en av i alt seks nasjoner som ikke vant noen medaljer. OL-troppen besto av en langrennsløper og en skøyteløper.  
  
## Medaljer

 
## Eksterne lenker
* Resultater og profilside  på sports-reference.com
Italia under Vinter-OL 1924

**Italia under Vinter-OL 1924**. Tjuetre sportsutøvere fra Italia deltok i fire sporter under Vinter-OL 1924 i Chamonix. Italia var en av i alt seks nasjoner som ikke vant noen medaljer. OL-troppen besto av ti bobkjørere, sju langrennsløpere, fire som deltok i militært patruljeløp og to skøyteløpere.  
  
## Medaljer

## Eksterne lenker
* Resultater og profilside  på sports-reference.com
Belgia under Vinter-OL 1924

**Belgia under Vinter-OL 1924**. Atten sportsutøvere fra Belgia, sytten menn og en kvinne, deltok i fire sporter under Vinter-OL 1924 i Chamonix. Belgia kom på tiendeplass med en bronsemedalje. OL-troppen besto av ti ishockeyspillere, fem bobkjørere, fire skøyteløpere og tre kunstløpere. Noen utøvere deltok i flere grener, derfor blir ikke summen riktig.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Canada under Vinter-OL 1924

**Canada under Vinter-OL 1924**. Tolv sportsutøvere fra Canada, elleve menn og en kvinne, deltok i tre sporter under Vinter-OL 1924 i Chamonix. Canada kom på åttendeplass med en gullmedalje. OL-troppen besto av ni ishockeyspillere, to kunstløpere og en skøyteløper. 

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Lorentz Vogt

**Nils Lorentz Vogt** (1883–1958) var en norsk industrileder, pressemann og politiker (H). Han var den første formannen i Unge Høyre, deretter administrerende direktør i Norges Industriforbund. 

## Familie
Han vokste opp i Kristiania, nå Oslo. Han kom fra en embedsmannsslekt; han var sønn av høyesterettsadvokat og lagmann Hersleb Vogt og Abigael Olivia Vogt. Foreldrene var tremenninger (se slekten Vogt).

Faren var en av Høyres ledende politikere og folketalere i 1880-årene, og han møtte senere i to perioder som stortingsmann. Morfaren, amtmann Niels Vogt, var statsråd og stortingspresident.

Lorentz Vogt giftet seg i 1911 med Ida Marie Fabricius. Ambassadør Hersleb Vogt var deres sønn.

## Karriere
Han var utdannet offiser og jurist, men gikk etter sin embedseksamen inn i høyrepressen. Han var journalist og redaksjonssekretær i *[[Morgenbladet]]*, senere ansvarlig redaktør og disponent i *[[Fremskridt]]* i Skien fra 1913 til 1917 og i *[[Bergens Aftenblad]]* fra 1917 til 1919. Vogt var formann i Den Konservative Studenterforening i både vår- og høstsemesteret 1909 og viseformann i Den Konservative Presses Forening fra 1912 til 1918.

I 1919 flyttet han tilbake til Kristiania, der han ble sjef for Norsk Arbeidsgiverforenings nye pressekontor og redaktør for bladet *Arbeidsgiveren*.

Han bidrog til å organisere Høyres ungdomsforeninger. Han var den første formannen i Oslo Unge Høyre fra 1919 til 1923 og den første formannen i Unge Høyres Landsforbund fra 1922 til 1924. 

I 1924 ble han administrerende direktør i Norges Industriforbund og redaktør for bladet *Norges Industri*. Han satt i en rekke statlige råd og kommisjoner, var styreformann i Rikstrygdeverket, og hadde styreverv i Norges Varemesse og Norges Standardiseringsforbund.

Under okkupasjonen ble Vogt og Hans Horn i Norges Industriforbund ansett som tyskvennlige, men fiendtlige overfor Vidkun Quisling og NS. De unngikk politisk konfrontasjon og innordnet forbundet etter det nye systemet. Det dårlige forholdet til Quisling medvirket, sammen med sykdom, til at Vogt gikk av som direktør i 1942.

Vogt var kritisk til deler av landssvikoppgjøret. Han skrev at de mange dommene gjorde Norge til «den ubetinget ledende forræderinasjon i Vest-Europa», fordi Norge fikk, relativt sett, ti ganger så mange landssvikere som Danmark, Frankrike, Nederland og Belgia.

## Utmerkelser
Vogt var ridder av den danske Dannebrogordenen og den svenske Nordstjerneordenen, kommandør av 2. klasse av Det ungarske fortjenstkors og kommandør av 2. klasse av Den spanske, sivile fortjenstorden. Han ble tildelt det østerrikske Ærestegnet for fortjenester.

## Referanser




## Eksterne lenker

*